b'\n_START_ARTICLE_\nSydbank Arena\n_START_PARAGRAPH_\nKolding Hallerne, TRE-FOR Arena og fra 2015  Sydbank Arena,  er et kompleks af bygninger, hovedsageligt beregnet til sportsaktiviteter og forskellige m\xc3\xb8der og arrangementer. Komplekset ligger i Koldings sydlige bydel og best\xc3\xa5r af 3 sportshaller (1 multihal), 4 h\xc3\xa5ndboldbaner, 10 bowlingbaner, 4 keglebaner, m\xc3\xb8defaciliteter, sportel og en restaurant._NEWLINE_Den st\xc3\xb8rste hal har plads til ca. 2200 siddende tilskuere og ca. 1000 st\xc3\xa5ende og er hjemmebane for H\xc3\xa5ndboldliga-holdet KIF Kolding K\xc3\xb8benhavn, delt med Br\xc3\xb8ndby Hallen. Hvis der skal holdes koncert i hallen, er der plads til ca. 4200 st\xc3\xa5ende g\xc3\xa6ster. Sportellet har 55 v\xc3\xa6relser og plads til 174 g\xc3\xa6ster. Komplekset har 5000 m\xc2\xb2 under tag og der er 10 m loftsh\xc3\xb8jde. Sydbank er hovedsponsor hvorfra navnet kommer.'